Kramatorsk (Donetska Oblast)

'S e baile mòr eadar Donetsk agus Kharkiv  anns An Ucràin a th' ann an Kramatorsk (Ucràinis: Крамато́рськ, IPA: krɐmɐˈtɔrʲsʲk). Tha e suidhichte air an àirde an ear-dheas na dùthcha, ri taobh na h-Aibhne Kazenyi Torets, san roinn Donetska Oblast. Tha 150,084 duine a' fuireach ann.

 Eachdraidh 
Chaidh am baile a stèidheachadh ann an 1868, nuair a thogadh stèisean rèile tron sgìre. Ann an 1991, thàinig Kramatorsk gu bhith na phàirt de nàisean neo-eisimeileach na h-Ucràine. Bhomaich feachdan na Ruise an stèisean air 8 an Giblean 2022 le boma Tochka-U, ri linn Ionnsaigh na Ruise air an Ucràin. Chaidh 57 duine a mharbhadh agus bha 109 duine eile air an goirteachadh.UNN Bhuinneadh àireamh a' bhoma gu sreath bhomaichean a chleachd na Ruiseanaich ann an Siria.

 Eòlas-sluaigh 
A rèir a' Chunntais-shluaigh a rinneadh ann an 2001, 's e Ruisis a tha a' mhòr-chuid nan daoine ann an Kramatorsk a' bruidhinn (63.4%), ged a tha mion-chuid ann le Ruisis cuideachd (36.0%).Ukcensus  Ged a bha fàs ann an uiread dhaoine a bha a' fuireach ann an Kremenchuk tron 20mh Linn, cha b' ann ach an dèidh An Dàrna Cogaidh a fhuair am baile fàs uabhasach fhèin mòr a thaobh àireimh-shluaigh agus an An t-Aonadh Sobhiatach ga ghnìomhasachadh.Harrison, M, The Soviet Union after 1945: Economic Recovery and Political Repression, Oilthigh Warick, Coventry, 2010. A dh'aindeoin sin, tha an uiread dhaoine a tha nan tàmh ann an Kramatorsk air thuiteam fad na 21mh Linn.
 1923  1926  1939  1959  1970  1979  1989  2001  2005  2016 6.476 12.305 94.114 115.385 149.832 178.163 198.094 181.025 174.892 159.445

Daoine Ainmeil
Yakiv Pohrebniak (1928 - 2016): Neach-poileataigs.
Neda Nezhdana (1971): Bàrd agus neach-aithris.
Natalia Veselnitskaya (1975): Neach-lagha.
 Iomraidhean 

 Ceanglaichean a-mach 
Donetska Oblast (Ucràinis)

Roinn-seòrsa:Bailtean
Roinn-seòrsa:An Ucràin